INET ตั้งเป้ารายได้ปี 59 โต 30% เตรียมลงทุนเฟส 2-3 มูลค่า 1 พันลบ.
บริษัท อินเทอร์เน็ตประเทศไทย จำกัด (มหาชน) หรือ INET เปิดเผยว่า บริษัทตั้งเป้ารายได้ทั้งปี 59 เติบโต 30% จากปีก่อนที่อยู่ที่ 624.04 ล้านบาท
30 พ.ค. 2559

บริษัท อินเทอร์เน็ตประเทศไทย จำกัด (มหาชน) หรือ INET เปิดเผยว่า บริษัทตั้งเป้ารายได้ทั้งปี 59 เติบโต 30% จากปีก่อนที่อยู่ที่ 624.04 ล้านบาท ปัจจัยสำคัญมาจากธุรกิจ Cloud Solutions ซึ่งมีการเติบโตเพิ่มขึ้นอย่างชัดเจน โดยอยู่ระหว่างการลงทุนขยายศูนย์ปฎิบัติการข้อมูลไอเน็ต 3 (INET-IDC3) ที่จ.สระบุรี
ทั้งนี้ อยู่ระหว่างก่อสร้างเฟสแรก คาดว่าจะแล้วเสร็จและพร้อมให้บริการในมี.ค. 60 และเตรียมลงทุนสำหรับเฟสที่ 2 และ เฟสที่ 3 ต่อเนื่อง โดยประมาณการงบลงทุนรวมไว้ที่ 1,000 ล้านบาท คาดว่าจะแล้วเสร็จในไตรมาส 1/61 และ ไตรมาส 4/61